Marvel Entertainment, LLC (tidligere Marvel Enterprises og Toy Biz, Inc., og markedsført og stiliseret som MARVEL) er et amerikansk underholdningsfirma grundlagt i juni 1998 og baseret i New York City, dannet ved fusionen af Marvel Entertainment Group, Inc. og ToyBiz. Selskabet er et helejet datterselskab af The Walt Disney Company, og er hovedsageligt kendt for sine Marvel Comics, Marvel Animation og Marvel Television enheder. Marvel Studios, tidligere under Marvel-paraplyen, blev et datterselskab af The Walt Disney Studios, hvor det udvikler og producerer et fælles univers af film, der deler kontinuitet med nogle af de shows, der produceres af tv-enheden.
Walt Disney Company